Komission asetus (EY) N:o 2623/1999, annettu 10 päivänä joulukuuta 1999, ostoista, varastoinnista ja myynnistä koostuvien interventioiden rahoituskulujen laskennassa sovellettavista korkokannoista ja menetelmästä annetun asetuksen (ETY) N:o 411/88 muuttamisesta



Virallinen lehti nro L 318 , 11/12/1999 s. 0014 - 0015



KOMISSION ASETUS (EY) N:o 2623/1999, annettu 10 päivänä joulukuuta 1999, ostoista, varastoinnista ja myynnistä koostuvien interventioiden rahoituskulujen laskennassa sovellettavista korkokannoista ja menetelmästä annetun asetuksen (ETY) N:o 411/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon interventioiden rahoittamista Euroopan maatalouden ohjaus- ja tukirahaston tukiosastosta koskevista yleisistä säännöistä 2 päivänä elokuuta 1978 annetun neuvoston asetuksen (ETY) N:o 1883/78(1), sellaisena kuin se on viimeksi muutettuna asetuksella (EY) N:o 1259/96(2), ja erityisesti 5 artiklan, sekä katsoo seuraavaa: 1) Komission asetuksessa (ETY) N:o 411/88(3), sellaisena kuin se on viimeksi muutettuna asetuksella (ETY) N:o 1644/89(4), säädetään interventioiden rahoituskulujen laskennassa sovellettavista korkokannoista ja menetelmästä. Siinä säädetään, että korko vastaa Euroopan yhteisöjen tilastotoimiston (Eurostat) Euroopan rahamarkkinoilla ecun osalta toteamia kolmen kuukauden korkoja, jotka painotetaan yhdellä kolmasosalla, ja kahdentoista kuukauden korkoja, jotka painotetaan kahdella kolmasosalla. 2) Euron käyttöön ottamisen yhteydessä vahvistettiin 1 päivänä tammikuuta 1999 Euroopan rahamarkkinoilla uusi korko, Euribor-korko. Se korvaa euroalueeseen osallistuvien jäsenvaltioiden kansallisten pankkien välisten markkinoiden korot, ja Euroopan keskuspankki julkaisee sen kerran kuukaudessa. 3) Asetuksen (ETY) N:o 411/88 3 artiklaa ja liitettä olisi mukautettava euron käyttöönottamisen vuoksi. 4) Tässä asetuksessa säädetyt toimenpiteet ovat EMOTR-komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 411/88 seuraavasti: 1) Korvataan 3 artiklan ensimmäinen alakohta seuraavasti: "Asetuksen (ETY) N:o 1883/78 5 artiklassa tarkoitettu korko vastaa kolmen kuukauden Euribor-korkoja, jotka painotetaan yhdellä kolmasosalla, ja kahdentoista kuukauden Euribor-korkoja, jotka painotetaan kahdella kolmasosalla." 2) Korvataan liite tämän asetuksen liitteellä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä lokakuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä joulukuuta 1999. Komission puolesta Franz FISCHLER Komission jäsen (1) EYVL L 216, 5.8.1978, s. 1. (2) EYVL L 163, 2.7.1996, s. 10. (3) EYVL L 40, 13.2.1988, s. 25. (4) EYVL L 162, 13.6.1989, s. 18. LIITE "LIITE 4 artiklan 1 a kohdassa tarkoitetut viitteelliset korkokannat(1) 1. Tanska Kolmen kuukauden Cibor (Copenhagen interbank borrowing offered rate three months) 2. Kreikka Kolmen kuukauden Athibor (Athens interbank borrowing offered rate three months) 3. Ruotsi Kolmen kuukauden Stibor (Stockholm interbank borrowing offered rate three months) 4. Yhdistynyt kuningaskunta Kolmen kuukauden Libor (London interbank borrowing offered rate three months) 5. Muut jäsenvaltiot Kolmen kuukauden Euribor (Euro interbank borrowing offered rate three months) Huom. Korkoihin lisätään yksi prosenttiyksikkö, joka vastaa pankkien marginaalia. (1) Kyse on nettokoroista, so. korot, joista on vähennetty veronpidätyksiä (ennakonpidätys lähdeverot, jne.) vastaava mahdollinen osa."